Uqasha Senrose

Nik Zaris Uqasha Nik Sen atau lebih dikenali sebagai Uqasha Senrose (lahir 6 Julai 1992)Uqasha, Nelydia sambut raya di Kuala Lumpur  Kosmo! (11 Julai 2016). Diperoleh pada 11 Julai 2016. merupakan seorang pelakon wanita Malaysia. Beliau merupakan kakak kandung kepada Nelydia Senrose dan kakak seibu kepada bekas juara Dewi Remaja 2015 iaitu Raysha Rizrose.Uqasha Senrose Mula Jaga Adab Selepas Bertudung  mStar Online (20 Jun 2014). Diperoleh pada 20 Jun 2014. Beliau mula terkenal menerusi watak lakonannya sebagai Melati dalam filem sulungnya, Paku Pontianak (2013) dan kemudiannya sebagai Nurin Areesa dalam drama adaptasi novel, iaitu Tundukkan Playboy Itu bersama Hafidz Roshdi.

Kehidupan awal
Uqasha Senrose dilahirkan pada Isnin, 6 Julai 1992 Masihi bersamaan 5 Muharram 1413 Hijrah di Kota Bahru, Kelantan. Beliau merupakan anak kedua daripada 7 adik-beradik. Salah seorang daripada adik beliau juga seorang pelakon iaitu Nelydia Senrose dan bekas juara Dewi Remaja 2014/2015 iaitu Raysha Rizrose. Sebelum berkecimpung dalam bidang lakonan, beliau pernah bekerja sebagai pramugari di syarikat penerbangan tambang murah, AirAsia selama setahun setengah.

Kerjaya
Uqasha memulakan kerjaya lakonannya pada 2010 menerusi filem bebas karya Anshari Rahizan Lukisan Hati yang dibintangi oleh Faralyna Idris, diadaptasi dari komik dalam talian dengan judul sama, ketika itu beliau dikreditkan menerusi nama sebenar Zaris Uqasha.Lukisan Hati Movie Blog rasmi Lukisan Hati. Dicapai pada 28 Mei 2015.

Tiga tahun kemudian, iaitu pada 2013, Uqasha membintangi filem sulungnya, Paku Pontianak arahan Ismail “Bob” Hasim di mana beliau memegang watak utama sebagai Melati, bersama Pekin Ibrahim.Nurezzatul Aqmar Mustaza (24 Ogos 2013).
 Debaran Paku Pontianak Sinar Harian. Dicapai pada 28 Ogos 2013. Juga pada tahun sama, beliau memegang watak Rania dalam drama adaptasi novel, Sebenarnya, Saya Isteri Dia! lakonan Izzue Islam dan Tiz Zaqyah. 

Uqasha kemudiannya berlakon di samping Farid Kamil dan Nora Danish dalam filem Bencinta arahan Eyra Rahman.Nurezzatul Aqmar Mustaza (28 September 2013). Bencinta mesej untuk wanita  Sinar Harian. Diperoleh pada 24 April 2018. Beliau membuat penampilan pentas pertamanya menerusi pementasan teater Ombak Rindu yang dipentaskan pada 22 April hingga 1 Mei 2016; Uqasha memegang watak sebagai Izzah yang sebelum ini dilakonkan oleh Maya Karin dalam filem dengan judul sama yang dikeluarkan pada 2011.Teater Ombak Rindu: Tonton Tak Jemu Tapi Keliru, Celaru  My News Hub. 23 April 2016.Ramlah Zainal (15 Mac 2016). Ombak Rindu dipentaskan di IB  Harian Metro. Diperoleh pada 19 Mac 2016.

Beliau muncul bersama Hafidz Roshdi dalam drama Tundukkan Playboy Itu yang diadaptasi dari novel dengan judul sama karya Anjell dan kemudiannya memegang watak sebagai Puteri Emallyn dalam Hero Seorang Cinderella lakonan Fazura dan Fattah Amin. Uqasha merupakan salah seorang pelakon utama drama adaptasi novel Rahsia Hati Perempuan; memegang watak sebagai Arissa.Uqasha tetap berlakon lepas terpalit kes dadah Malaysiakini (8 Mei 2018). Dicapai pada 3 Oktober 2018.

Bekerja di bawah arahan pengarah filem terkenal, Mamat Khalid, Uqasha bersama Zul Ariffin menjayakan peranan utama bersama Datuk Awie dalam filem Hantu Kak Limah;Amirul Haswendy Ashari (19 November 2017).  Hantu Kak Limah 3 lebih kelakar Harian Metro. Dicapai pada 23 Jun 2018. beliau memegang watak Puteri Bunian bernama Eton yang bercinta dengan Husin.

Uqasha menjadi salah seorang dari pelakon yang terlibat dalam sitkom Spanar Jaya X yang bersiaran di TV3 pada Februari 2019. Diarahkan oleh Ahmad Idham (pelakon asal Spanar Jaya), sitkom ini turut dibintangi oleh Ben Amir, Douglas Lim dan Sangeeta Krishnasamy.Ramlah Zainal (18 Disember 2018). Uqasha tak serik bercinta Harian Metro. Dicapai pada 16 Januari 2019.Muhammad Fairoz Azizan (17 Disember 2018). Uqasha Senrose tak serik bercinta sesama artis Berita Harian. Dicapai pada 16 Januari 2019.Beliau digandingkan bersama Zizan Razak dalam supertelefilem Saya Jual Ye Bang yang ditayangkan di Astro First Eksklusif bermula 14 Mac 2019, ia turut dibintangi oleh Nadiyah Shahab.

Kehidupan peribadi
Kehidupan peribadi Uqasha banyak diperkatakan oleh media kerana sebelum ini beliau pernah dikaitkan dengan lelaki, malah terdapat segelintir pihak beranggapan beliau sering bertukar-tukar teman lelaki. Uqasha sebelum ini dilaporkan menjalinkan hubungan dengan pengacara dan pelakon, Hefny Sahad.Aida Rizmariza Kamaruddin (3 November 2017). Uqasha Senrose akui hubungannya dengan Hefny Utusan Malaysia. Dicapai pada 1 Januari 2018. Beliau sebelum ini pernah bercinta dengan pelakon Pekin Ibrahim, namun hubungan mereka berakhir di pertengahan jalan.Pekin, Uqasha tak jadi kahwin? Sinar Harian. 16 Februari 2014. Pada 8 Disember 2017, Uqasha diancam oleh seorang pengikut Instagram beliau, yang ingin meminta gambar bogelnya.

Pada 8 Mei 2018, Uqasha telah ditahan oleh pegawai Polis Diraja Malaysia (PDRM) bagi membantu siasatan berhubung penemuan 53 pil Eramin 5 di dalam beg tangan Chanel miliknya. Beliau turut mengesahkan keputusan ujian air kencing yang dijalankan ke atasnya disahkan negatif dan dibebaskan dengan ikat jamin. Uqasha turut mendakwa beliau disabotaj.Pada awal 12 Ogos 2018, Uqasha mendedahkan dakwaan kes dadah ke atasnya telah selesai dan beliau tidak lagi di bawah pemerhatian polis.

Filemografi

Videografi

Muzik video
 Tahun Tajuk lagu Penyanyi 2014 "Cinta Sesungguhnya" Sabhi Saddi feat Marsha 2017 "Pejamkan Mata" Malique feat Dayang Nurfaizah

 Anugerah dan pencalonan 

 Tahun Anugerah Kategori Pencalonan Keputusan 2016 Anugerah Bintang Popular Berita Harian ke-29 Artis Trending Popular Uqasha Senrose 2020Anugerah Bintang Popular Berita Harian ke-33 Pelakon TV Wanita Popular  Gandingan Serasi Drama Popular (bersama Kamal Adli) Setelah Terlafaznya Akad 2021Anugerah Bintang Popular Berita Harian ke-34 Pelakon TV Wanita Popular Uqasha Senrose  Gandingan Serasi Drama Popular (bersama Kamal Adli) Perempuan Tanpa Dosa 2022Anugerah Seri Angkasa Pelakon Wanita Drama TV Terbaik Rindu Awak Separuh Nyawa  2024 Anugerah Bintang Popular Berita Harian ke-36 Artis Filem Wanita Popular Uqasha Senrose  2025 Anugerah Melodi Terhangat 2025 Selebriti Trending Terhangat  

Catatan

 Rujukan 

Pautan luar




Kategori:Kelahiran 1992
Kategori:Orang hidup
Kategori:Orang dari Kelantan
Kategori:Pelakon wanita Malaysia
Kategori:Orang Malaysia berketurunan Melayu
Kategori:Pelakon wanita Malaysia abad ke-21
Kategori:Pelakon televisyen Malaysia
Kategori:Pelakon filem Malaysia
Kategori:Muslim Malaysia
Kategori:Pelakon pentas Malaysia
Kategori:Peragawati Malaysia
Kategori:Orang Malaysia berketurunan Siam